《山行》
宋代·张瑰

远上寒山石径斜，寒山影里见人家。鸟啼深处舂灵药，马饮春泉踏浅沙。

日落远波惊宿雁，月临荒戍起啼鸦。烟霞淡泊无人到，只有绯桃万树花。

作者简介：（1004—1073）滁州全椒人，字唐公。张洎孙。仁宗天圣二年进士。除秘阁校理。历两浙转运使，知颍州、扬州，即拜淮南转运使。入修起居注、知制诰。因草故相刘沆赠官制用贬词，出知黄州。英宗时进左谏议大夫、翰林侍读学士，复坐事出知濠州，历数州。当官遇事辄言，触忤势要，至屡黜，终不悔。